CELEX: 32011D0096
Language: el
Date: 2011-02-11 00:00:00
Title: 2011/96/ΕΕ: Απόφαση της Επιτροπής, της 11ης Φεβρουαρίου 2011 , σχετικά με την εκκαθάριση των λογαριασμών που υποβλήθηκαν από τη Ρουμανία για τις δαπάνες που χρηματοδοτούνται στο πλαίσιο του ειδικού προγράμματος προσχώρησης για τη γεωργία και την αγροτική ανάπτυξη (Sapard) το 2007 [κοινοποιηθείσα υπό τον αριθμό Ε(2011) 759]

12.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 38/42
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Φεβρουαρίου 2011
   σχετικά με την εκκαθάριση των λογαριασμών που υποβλήθηκαν από τη Ρουμανία για τις δαπάνες που χρηματοδοτούνται στο πλαίσιο του ειδικού προγράμματος προσχώρησης για τη γεωργία και την αγροτική ανάπτυξη (Sapard) το 2007
   [κοινοποιηθείσα υπό τον αριθμό Ε(2011) 759]
   (Το κείμενο στη ρουμανική γλώσσα είναι το μόνο αυθεντικό)
   (2011/96/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ 1268/1999 του Συμβουλίου, της 21ης Ιουνίου 1999, σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο (1),
   Έχοντας υπόψη τον κανονισμό (ΕΚ) αριθ. 2222/2000, της 7ης Ιουνίου 2000, για τον καθορισμό των χρηματοδοτικών κανόνων για την εφαρμογή του κανονισμού (ΕΚ) αριθ. 1268/1999 σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο (2), και ιδίως το άρθρο 13,
   Έχοντας υπόψη την πολυετή συμφωνία χρηματοδότησης που συνήφθη με τη Ρουμανία στις 2 Φεβρουαρίου 2001 και ιδίως το άρθρο 11 του τμήματος Α του παραρτήματός της,
   Έχοντας υπόψη τον κανονισμό (ΕΚ) αριθ. 248/2007, της 8ης Μαρτίου 2007, για μέτρα σχετικά με τις συμφωνίες πολυετούς χρηματοδότησης και τις συμφωνίες ετήσιας χρηματοδότησης που έχουν συναφθεί βάσει του προγράμματος Sapard και τη μετάβαση από το Sapard στην αγροτική ανάπτυξη (3), σε συνδυασμό με τις πολυετείς συμφωνίες χρηματοδότησης, που αναφέρονται στο παράρτημα II, σημείο 1 του εν λόγω κανονισμού, και ιδίως το άρθρο 11 του τμήματος Α του παραρτήματός τους,
   Μετά από διαβούλευση με την επιτροπή των γεωργικών ταμείων,
   Εκτιμώντας τα ακόλουθα:
   
               (1)
            
            
               Η Επιτροπή, ενεργώντας εξ ονόματος της Ευρωπαϊκής Ένωσης, έχει συνάψει με τη Ρουμανία πολυετείς συμφωνίες χρηματοδότησης (ΠΕΣΧ) για τον καθορισμό του τεχνικού, νομικού και διοικητικού πλαισίου με στόχο την εκτέλεση του ειδικού ενταξιακού προγράμματος για τη γεωργία και την αγροτική ανάπτυξη (Sapard).
            
         
               (2)
            
            
               Το άρθρο 11 του τμήματος A του παραρτήματος των ΠΕΣΧ προβλέπει την έκδοση απόφασης εκκαθάρισης των λογαριασμών από την Επιτροπή. Η διάταξη αυτή εξακολουθεί να ισχύει για τη Ρουμανία δυνάμει του κανονισμού (ΕΚ) αριθ. 248/2007.
            
         
               (3)
            
            
               Οι προθεσμίες που τέθηκαν στις δικαιούχες χώρες για την υποβολή των απαιτούμενων εγγράφων στην Επιτροπή έχουν λήξει.
            
         
               (4)
            
            
               Με την απόφαση C(2008) 5524 της Επιτροπής, της 30ής Σεπτεμβρίου 2008, εκκαθαρίστηκαν οι λογαριασμοί της Βουλγαρίας και της Κροατίας, ωστόσο, εν αναμονή της επανεξέτασης των συμπληρωματικών πληροφοριών που είχαν ζητηθεί από τη Ρουμανία, η απόφαση σχετικά με τους λογαριασμούς αυτής της χώρας δεν μπορούσε να εκδοθεί τότε.
            
         
               (5)
            
            
               Οι συμπληρωματικές πληροφορίες έχουν στο μεταξύ υποβληθεί. Οι έλεγχοι που διενεργούνται επιτρέπουν στην Επιτροπή να λάβει απόφαση σχετικά με την πληρότητα, την ακρίβεια και την ειλικρίνεια των λογαριασμών που έχουν υποβληθεί από τον οργανισμό Sapard.
            
         
               (6)
            
            
               Η παρούσα απόφαση εκδίδεται βάσει λογιστικών στοιχείων. Δεν θίγει τη δυνατότητα της Επιτροπής να αποφασίσει στη συνέχεια να αποκλείσει από τη χρηματοδότηση της ΕΕ τις δαπάνες που δεν πραγματοποιήθηκαν σύμφωνα με τον κανονισμό (ΕΚ) αριθ. 2222/2000,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση εκκαθαρίζονται οι λογαριασμοί του οργανισμού Sapard, που είναι εγκατεστημένος στο έδαφος της Ρουμανίας, οι οποίοι αφορούν δαπάνες που χρηματοδοτούνται από τον γενικό προϋπολογισμό της Ευρωπαϊκής Ένωσης για το 2007.
   Άρθρο 2
   Οι δαπάνες και η χρηματοδότηση από την ΕΕ για το οικονομικό έτος 2007, όπως δηλώθηκαν στις 31 Δεκεμβρίου 2007, καθώς και τα στοιχεία του ενεργητικού που κατείχε η εν λόγω δικαιούχος χώρα για λογαριασμό της ΕΕ στις 31 Δεκεμβρίου 2007, που πρέπει να εκκαθαριστούν βάσει της παρούσας απόφασης, εμφαίνονται στο παράρτημα.
   Άρθρο 3
   Η παρούσα απόφαση απευθύνεται στη Ρουμανία.
   
      Βρυξέλλες, 11 Φεβρουαρίου 2011.
      
         
            Για την Επιτροπή
         
         Dacian CIOLOŞ
         
            Μέλος της Επιτροπής
         
      
   
   
      (1)  ΕΕ L 161 της 26.6.1999, σ. 87.
   
      (2)  ΕΕ L 253 της 7.10.2000, σ. 5.
   
      (3)  ΕΕ L 69 της 9.3.2007, σ. 5.
   
      ΠΑΡΑΡΤΗΜΑ
      
         Εκκαθάριση των λογαριασμών του Ρουμανικού Οργανισμού Sapard
      
      
         οικονομικό έτος 2007
      
      
         Δαπάνες και χρηματοδότηση από την ΕΕ όσον αφορά το οικονομικό έτος 2007 όπως αναφέρθηκαν στις 31 Δεκεμβρίου 2007
      
      
                  (όλα τα ποσά σε ευρώ)
               
            
                  Δικαιούχος Χώρα
               
               
                  Δήλωση Δ2
                  Συνεισφορά ΕΕ
                  Οικονομικό έτος 2007
               
               
                  Συνεισφορά ΕΕ που εκκαθαρίστηκε με την παρούσα απόφαση
               
               
                  Συνεισφορά ΕΕ που διαχωρίστηκε με την παρούσα απόφαση
               
               
                  Σύνολο β + γ
               
               
                  Προσαρμογές (1)
                  
               
               
                  Χρηματοδότηση από την ΕΕ(Δ1)
               
               
                  Διαφορά που πρέπει να ανακτηθεί ή να πληρωθεί
                  Οικονομικό έτος 2007 (2)
                  
               
            
                   
               
               
                  α
               
               
                  β
               
               
                  γ
               
               
                  δ
               
               
                  ε
               
               
                  στ
               
               
                  ζ = δ - ε - στ
               
            
                  Ρουμανία
               
               
                  260 601 503,20
               
               
                  260 601 503,20
               
               
                  0,00
               
               
                  260 601 503,20
               
               
                  39 204,26
               
               
                  260 464 956,44
               
               
                  97 342,50 (3)
                  
               
            
         
      
         Στοιχεία ενεργητικού που κατείχαν οι δικαιούχες χώρες εξ ονόματος της ΕΕ στις 31 Δεκεμβρίου 2007
      
      
                  (όλα τα ποσά σε ευρώ)
               
            
                  Δικαιούχος Χώρα
               
               
                  ΛΟΓΑΡΙΑΣΜΟΣ ΣΕ ΕΥΡΩ
                  υπόλοιπο που εκκαθαρίστηκε με την παρούσα απόφαση
               
               
                  ΛΟΓΑΡΙΑΣΜΟΣ ΣΕ ΕΥΡΩ
                  υπόλοιπο που διαχωρίστηκε με την παρούσα απόφαση
               
               
                  ΟΦΕΙΛΕΣ
                  που εκκαθαρίστηκαν με την παρούσα απόφαση
               
               
                  ΟΦΕΙΛΕΣ
                  που διαχωρίστηκαν με την παρούσα απόφαση
               
            
                   
               
               
                  η
               
               
                   
               
               
                  θ
               
               
                   
               
            
                  Ρουμανία
               
               
                  815 476,50
               
               
                  0,00
               
               
                  2 735 476,31 (4)
                  
               
               
                  0,00
               
            
         (1)  Το ποσό αυτό αντιπροσωπεύει τις προσαρμογές τις οποίες έκαναν οι ρουμανικές αρχές όσον αφορά τις δαπάνες που δηλώθηκαν στην Επιτροπή για το οικονομικό έτος 2007 κατά τη διάρκεια των περιόδων που επακολούθησαν, εξαιτίας ανακτηθέντων ποσών για το μέτρο 3.3.
      
         (2)  Το ποσό αυτό αντιπροσωπεύει τη μαθηματική διαφορά ανάμεσα στο εκκαθαρισθέν ποσό και στο ανακτηθέν ποσό για το οικονομικό έτος 2007, χωρίς να ληφθούν υπόψη οι προκαταβολές που είχαν πληρωθεί κατά τα προηγούμενα έτη. Οι υπηρεσίες της Επιτροπής δεν δεσμεύονται να ανακτήσουν ή να πληρώσουν κανένα ποσό κατά την ημερομηνία που εκδόθηκε η παρούσα απόφαση.
      
         (3)  Η διαφορά των [–97 342,50 ευρώ] προκύπτει από το ποσό των [97 452,16 ευρώ] που αντιπροσωπεύει τις δαπάνες οι οποίες δηλώθηκαν αλλά δεν ανακτήθηκαν από την Επιτροπή ως αποτέλεσμα της εξέτασης των εκθέσεων της νέας εκτέλεσης όσον αφορά το μέτρο 3.3, μείον [– 92.69 ευρώ] που αντιπροσωπεύουν τις διορθώσεις που έγιναν από τις ρουμανικές αρχές κατά το 2007 για τη Δ1 2006, μείον [– 18.36 ευρώ] εξαιτίας της λανθασμένης συναλλαγματικής ισοτιμίας για τρεις ανακτήσεις, όπως ανέφερε ο ΟΠ, συν [1.39 ευρώ] για λόγους στρογγυλοποίησης.
      
         (4)  Στα ποσά δεν περιλαμβάνονται οι τόκοι επί των οφειλών.